Дзяржаўная ўстанова адукацыі “Яслі-сад №3 г.п.Зэльва”

**Метадычныя рэкамендацыі па арганізацыі пазнавальна-практычнай дзейнасці ва ўстанове дашкольнай адукацыі**

Дзеці па сваёй прыродзе-даследчыкі. “Чаму распускаецца лісце? Куды плывуць аблокі? Навошта коту вусы?”- гэтыя і сотні падобных пытанняў яны задаюць дарослым. Адказаць на іх, увесці дзіця ў свет прыроды, раскрыць яе прыгажосць, навучыць любіць і ахоўваць гэты свет-адна з асноўных задач выхавацеля.

Дашкольны ўзрост-сензітыўный перыяд для развіцця пазнавальных патрэбаў, таму вельмі важна своечасовае стымуляванне пазнавальных працэсаў і развіццё іх ва ўсіх сферах дзейнасці дзяцей. Цікавасць да пазнання выступае як залог паспяховага навучання і эфектыўнасці адукацыйнай дзейнасці ў цэлым.

Арганізацыя пазнавальнай дзейнасці пераважна ажыццяўляецца на занятках па адукацыйнай вобласці “Дзіця і прырода” вучэбнай праграмы дашкольнай адукацыі. Перавагу неабходна адаваць эўрыстычнаму метаду, які накіраваны на: выяўленне праблемы, выпрацоўку і пастаноўку гіпотэз, назіранні, доследы і эксперыменты, а таксама зробленыя на іх аснове меркаванні і высновы.

Прапаную ў сваёй працы выкарыстоўваць разнастайныя формы, метады і сродкі працы, якія актывізуюць развіццё пазнавальнай дзейнасці дзяцей дашкольнага ўзросту: назіранні; мэтавыя прагулкі; экскурсіі; дыдактычныя і сюжэтна-ролевыя гульні; практычныя практыкаванні; доследы (эксперыментаванні) з прадметамі і іх ўласцівасцямі; калекцыяніраванне (класіфікацыйная праца); сумесная творчасць дзяцей і бацькоў (міні-выставы); прэзентацыя; калектыўнае рашэнне праблемных сітуацый, займальных задач; прагляд мультфільмаў або ролікаў пазнавальнага зместу з наступным абмеркаваннем.

Арганізацыя пазнавальнай дзейнасці ажыццяўляецца ў ходзе інтэграцыі розных адукацыйных абласцей:

- адукацыйная галіна “Элементарныя матэматычныя уяўленні”

- - адукацыйная галіна “Выяўленчае мастацтва” (лепка з гліны, маляванне па сырым пяску, выдзіманне клякс з трубачак, праца з тканінай, клеем, паперай);

- адукацыйная галіна “Мастацкая літаратура” (чытанне твораў мастацкай літаратуры і фальклору, пазнавальных кніг, уменне адказваць на пытанні, апісваць эксперыменты, складаць казкі, фармуляваць высновы);

- адукацыйная галіна “Дзіця і грамадства” (уменне ўсведамляць свае магчымасці, здольнасці; уменне дамаўляцца, падбіраць неабходны матэрыял да міні-выстаў, праяўляць сябе; уменне выконваць правілы бяспечнага абыходжання з электрапрыборамі);

Таксама рэкамендую выкарыстоўваўваць разнастайныя прыёмы павышэння актыўнасці дзіцяці ў пазнавальнай дзейнасці:

* фарміраванне цікавасці да маючай адбыцца дзейнасці праз матывацыю, вобразнасць, эмацыйнасць, значнасць і неабходнасць удзелу кожнага ў дзейнасці;
* стымуляванне даследчых паводзін дзяцей падчас пошуку спосабу выканання (“Як?” “Што даведаешся пры гэтым?”);
* абмеркаванне з дзецьмі магчымых варыянтаў пошуку, прагназавання ходу і выніку (“калі так, то...”, “што зменіцца, калі...”);
* дапамога ў складанні алгарытму, удакладненне правілаў і абмежаванняў (схемы, знакі);
* выкарыстанне прыёмаў развіцця творчага ўяўлення, творчай педагогікі.

З мэтай стварэння ўмоў для развіцця пазнавальнай актыўнасці дзяцей і падтрымання цікавасці да эксперыментальнай дзейнасці ў групе неабходна абсталяваць “цэнтр маленькага даследчыка”, які ўвесь час трэба папаўняць матэрыяламі і абсталяваннем у адпаведнасці з пералікам сродкаў навучання і выхавання, узростам дзяцей, колькасцю праведзеных доследаў.

“Цэнтр маленькага даследчыка” ўключае ў сябе:

Матэрыялы для эксперыментаў з пяском, вадой, снегам: мерныя шкляначкі, варонка, чарпачкі, прадметы з розных матэрыялаў, сачок.

Прыродны матэрыял: птушыныя пер’я, пясок, каменьчыкі, жалуды, насенне.

Дапаможны матэрыял: бутэлечка, шкляначкі, скрынка, піпетка, павелічальнае шкло (лупы), магніт.

Фарбавальнікі: харчовыя і ня харчовыя (гуаш, акварэльныя фарбы і інш.), люстэрка, паветраныя шары

Калекцыі: насення і пладоў, раслін (гербарыі), папера, маркі, гузікі, тканіна.

Сродкі вымярэння: цыркуль, лінейка, мерныя шкляначкі, посуд (празрысты), компас, вагі.

Гадзіннікі: насценны, ручны, механічны, пясочны, электронны.

Мадэлі, схемы: прыродныя супольнасці, сезонныя карціны прыроды.

Табліцы, карткі.

У любым выглядзе дзейнасці можна знайсці шмат цікавага, займальнага, нязведанага.

Назіранні маюць вялікае значэнне ў пазнавальным развіцці дзяцей. Яны забяспечваюць непасрэдныя зносіны дзяцей з прыродай. Мы маем магчымасць паказаць дзецям прыкметы і з’явы прыроды ў натуральных умовах, ва ўсей іх разнастайнасці і узаемадзеяннях, фарміраваць канкрэтныя ўяўленні пра жывёл, насякомых, раслінах, аб сезонных з’явах, аб працы чалавека, яны ўводзяць дзяцей у жыццё роднай прыроды, вучаць іх прыглядацца, прыкмячаць яе асаблівасці. Гэта спрыяе выхаванню дапытлівасці, назіральнасці. У працэсе назіранняў мэтазгодна знаёміць дзяцей з з’явамі прыроды або з тымі прыкметамі аб’ектаў, ўяўленні аб якіх могуць скласціся толькі на працягу доўгага часу - у працэсе назіранняў, гульняў, працы. Напрыклад, назіранне за зменай надвор’я ў розныя сезоны мэтазгодна арганізоўваць на прагулках.

У працэсе пазнавальнай дзейнасці на прагулцы папаўняецца слоўнік дзяцей словамі, якія абазначаюць сэнсарныя прыкметы ўласцівасцяў, з’явы або аб’екта прыроды (колер, форма, велічыня: камячыцца - ламаецца, высока - нізка - далёка, мяккі - цвёрды - цёплы і іншае).

Фіксацыя назіранняў ажыццяўляецца пры вядзенні календара надвор’я, календароў прыроды. У календары надвор’я адзначаем наступныя параметры: стан неба і ападкаў (сонечна, воблачна, дождж, снег і т.п.), наяўнасць або адсутнасць ветру. Каляндар прыроды дапаўняецца фіксацыяй стану раслін, жывёл, працы людзей у прыродзе.

На прагулцы з’яўляецца магчымасць пашырыць сферу эксперыментальнай дзейнасці дзяцей. Тэматыка вопытаў, перш за ўсё, звязана з сезоннымі з’явамі.

Самастойна дзіця дашкольнага ўзросту не заўсёды можа знайсці ўсе адказы на пытанні, якія цікавяць яго - у гэтым дапамагае яму, выхавальнік. Развіваць даследчыя здольнасці выхаванцаў у пазнавальнай практычнай дзейнасці дапамагае метад праектаў.

Метад праектаў актуальны і эфектыўны. Выкарыстанне метаду праектаў у адукацыйным працэсе дазваляе павысіць актыўнасць дзяцей, развіць творчае мысленне, даследчыя здольнасці, уменне самастойна, рознымі спосабамі знаходзіць інфармацыю аб прадмеце або з’яве і выкарыстоўваць гэтыя веды для стварэння новых аб’ектаў рэчаіснасці.

Удасканальваючы пазнавальную дзейнасць дзяцей з ранніх гадоў, мы павінны закладваць асновы для развіцця асобы, якая самастойна думае і здольная прапанаваць новыя ідэі.

Літаратура

1. Абрамчик, С.А. Организация познавательно-исследовательской

деятельности воспитанников в учреждении дошкольного образования / С.А. Абрамчик. – Гродно: «Гродненский областной институт развития образования», 2020. – 76 с.

1. Ладутько, Л.К. Природа в развитии и воспитании детей дошкольного

возраста (от 5 до 6 лет) : учеб.-метод. пособие для педагогов учреждение дошк.образования / Л.К. Ладутько, С.В. Шкляр. – Минск : Аверсэв, 2017. –255 с.

1. Ладутько, Л.К. Удивительный мир природы (от 5 до 6 лет) :

учеб.нагляд. пособие для педагогов учреждений дошк. образования / Л.К. Ладутько, С.В. Шкляр. – Минск : Аверсэв, 2016. – 48 с.

4. Учебная программа дошкольного образования. – Минск: Нац. Ин-т образования, 2019. – 416 с.